**О Б Я В Л Е Н И Е**

Председателят на Асоциация по ВиК на обособената територия, обслужвана

от „ВиК” ООД, гр. Габрово, на основание чл. 49, ал. 2 от Правилника за организацията и дейността на асоциациите по водоснабдяване и канализация (ПОДАВиК) във връзка с чл. 91, ал. 2 от Кодекса на труда (КТ) и Заповед № 19 от 24.08.2022 г.

**О Б Я В Я В А**

**конкурс за длъжността: „ВиК експерт“ в „Асоциация по ВиК на обособената територия, обслужвана от „ВиК“ ООД – Габрово”**

1. **Място и характер на работата и изисквания за длъжността:**

1.1. Място на работа - Асоциация по ВиК на обособената територия, обслужвана от „ВиК“ ООД, гр. Габрово.

Седалище и адрес на управление на асоциацията: гр. Габрово, пл. „Възраждане” № 5. Асоциацията се помещава на адрес: гр. Габрово, бул. „Трети март” № 6, етаж III (надпартерен), административната сграда на „Водоснабдяване и канализация“ ООД, гр. Габрово.

1.2. Продължителност на работното време: 4 (чeтири)-часов работен ден, 5 (пет)-дневна, 20 (двадесет)-часова работна седмица.

1.3. Характер на работата: отговаря за всички технически ВиК въпроси във връзка с дейността на асоциацията; следи за точното изпълнение на договора с ВиК оператора; следи за правилното стопанисване, поддържане и експлоатация на ВиК системите и съоръженията в обособената територия; изгражда и поддържа регистър на всички ВиК проекти на обособената територия, финансирани от фондове на Европейския съюз; участва или контролира изработването на регионалния генерален план на ВиК системите и съоръженията и генералния план на агломерации над 10 000 е. ж. на ВиК системите на обособената територия и на инвестиционните програми към тях.

1.4. Размер на основната работна заплата, определена за длъжността: 600 лв.

2. **Минимални изисквания за заемане на длъжността:**

2.1. Образование: висше техническо, специалност:  инженерна в областта на ВиК;

3. **Допълнителни умения и квалификация:**

3.1. Компютърна грамотност: MS Office, специализиран софтуер, бази данни и регистри с информация относно ВиК системите и съоръженията и други ВиК въпроси;

3.2. Познаване на основните нормативни актове, свързани с изпълняваната работа:  Закон за водите; Правилник за организацията и дейността на асоциациите по водоснабдяване и канализация; Закон за регулиране на водоснабдителните и канализационните услуги; Наредба за регулиране на качеството на водоснабдителните и канализационните услуги; Наредба за регулиране на цените на водоснабдителните и канализационните услуги; Закон за устройство на територията и др. нормативни актове, регулиращи отрасъл ВиК.

 4. **Други допълнителни изисквания:**

Умения за изпълнение качествено и в срок на задачите; Работа в екип; Професионална компетентност; Аналитична компетентност.

5. **Начин на провеждане на конкурса:** интервю с кандидатите.

6. **Необходими документи за участие в конкурсната процедура:**

6.1. Заявление за участие в конкурс, подписано от кандидата – по образец;

6.2. Декларация по чл. 107а, ал. 1 от КТ – по образец;

6.3. Автобиография – европейски формат;

6.4. Копия от документи за придобитата образователно-квалификационна степен;

6.5. Копия от документи, удостоверяващи продължителността на професионалния опит, ако има такива;

6.6. Копия от документи, удостоверяващи допълнителна квалификация, ако има такива.

**7.** **Място и срок за подаване на документите за участие:**

Документите за участие в конкурса се приемат в срок до **17:30 часа** на **28.09.2022 г.** включително и трябва да бъдат подадени лично от кандидата или чрез пълномощник в  Асоциация по ВиК на обособената територия, обслужвана от „ВиК“ ООД, гр. Габрово, чрез Центъра за информация и услуги на граждани в Областна администрация – Габрово (Деловодство), на адрес: гр. Габрово, пл. „Възраждане” № 5, в рамките на работния ден от 09:00 часа до 17:30 часа. На същото място на кандидатите се предоставя длъжностна характеристика, за да се запознаят с нея.

8. Оповестяването на конкурса, както и списъците и всички съобщения във връзка с конкурса се обявяват на интернет страницата на Областна администрация – Габрово: [www.gb.government.bg](http://www.gb.government.bg), раздел „**Асоциация по ВиК – Габрово**”.

Обявлението за конкурса се публикува  във вестник „100 вести“.

**КРИСТИНА СИДОРОВА /п/**

*Председател на Асоциация по ВиК*

*на обособената територия, обслужвана*

*от „ВиК“ ООД, гр. Габрово*